Ṣṣenf-agi anegaru n tewsatin n tsekla tamaziɣt (tinfaliyin tukrifin) d tagrumma n tenfaliyin yuddsen s waṭas n wawalen, yerzan imdanen akken ma llan, yal yiwen amek i tt-yessemras. Tinfaliyin tukrifin ṭṭfent aḥric meqqren deg tmetti n umdan, yes-sent yezmer ad d-yessenfalay ayen yebɣa, acku deg tmetti ideg nella nettnadi akk ayen ara aɣ-yessifsusen ameslay, mi ara nettembaddal tiktiwin. Tinfaliyin tukrifin cuddent aṭas ɣer tigawin n uxeddim deg tudert n yal ass n umdan.